Suvestinė redakcija nuo 2023-04-06

Sprendimas paskelbtas: TAR 2011-09-29, i. k. 2011-01465


TELŠIŲ RAJONO SAVIVALDYBĖS TARYBA

SPRENDIMAS
DĖL TELŠIŲ RAJONO SAVIVALDYBĖS MIESTŲ IR KITŲ GYVENAMŲJŲ VIETOVIŲ TVARKYMO IR ŠVAROS TAISYKLIŲ PATVIRTINIMO 

2011 m. rugsėjo 29 d. Nr. T1-221
Telšiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 36 punktu ir 18 straipsnio 1 dalimi, Telšių rajono savivaldybės taryba nusprendžia:
. Patvirtinti Telšių rajono savivaldybės miestų ir kitų gyvenamųjų vietovių tvarkymo ir švaros taisykles (pridedama).
. Pripažinti netekusiu galios Telšių rajono savivaldybės tarybos 1998-01-30 sprendimą Nr. 16 „Dėl komisijos nuostatų ir tvarkos taisyklių“.



Savivaldybės meras								Vytautas Kleiva

PATVIRTINTA
Telšių rajono savivaldybės tarybos
2011 m. rugsėjo 29 d. sprendimu Nr. T1-221



. 

. Tvarkymo ir švaros taisyklių tikslas yra užtikrinti, kad Telšių rajono gyvenamosios teritorijos būtų valomos ir tvarkomos užtikrinant sveikas ir saugias bei palankias visuomenės gyvenimo sąlygas ir aplinkos sanitarinę būklę.
. Šios taisyklės nustato bendruosius ir specialiuosius tvarkymo ir švaros reikalavimus, taikomus fiziniams ir juridiniams asmenims jiems įstatymų nustatyta tvarka priskirtose teritorijose bei bendrojo naudojimo teritorijose Telšių rajono gyvenamosiose teritorijose.
. Taisyklėse naudojamos sąvokos:
. asmenys – fiziniai ir juridiniai asmenys, įstatymų nustatyta tvarka priskirtųjų teritorijų savininkai, valdytojai, naudotojai.
. priskirta teritorija – žemės sklypas, įstatymų nustatyta tvarka suformuotas kaip daiktas ir įregistruotas Nekilnojamojo turto registre, arba kitokia tvarka suteikta teritorija, suformuota pagal patvirtintas schemas;
. bendrojo naudojimo teritorijos – gatvės, pėsčiųjų takai, autobusų stotelės, tiltai, viadukai, parkai, skverai, aikštės, krantinės, paplūdimiai ir kt.; 
. žemės naudotojas – žemės savininkas arba kitas fizinis ar juridinis asmuo, kuris naudoja žemę įstatymų, administracinių aktų, teismo sprendimo, sandorių ar kitu įstatymo nustatytu pagrindu;
. žemės valdytojas – privačios žemės savininkas arba kitas fizinis ar juridinis asmuo, įstatymų, kitų teisės aktų, teismo sprendimo, sandorių ar kitu įstatymo nustatytu pagrindu įgijęs teisę valdyti privačią žemę, taip pat valstybės ar savivaldybės nuosavybės teisę įgyvendinantis subjektas, kuriam teisės aktų nustatyta tvarka valstybinė ar savivaldybės žemė perduota patikėjimo teise.
. Fiziniai ir juridiniai asmenys, vykdantys statybos darbus, privalo vadovautis Lietuvos Respublikos statybos įstatymu, poįstatyminiais aktais (statybos techniniais reglamentais, taisyklėmis ir kt.).
. Visi atliekų turėtojai – individualių namų valdų, daugiabučių namų butų, sodų ir garažų valdų savininkai, įmonės, įstaigos, organizacijos ir būstą administruojančios įmonės privalo vadovautis Lietuvos Respublikos atliekų tvarkymo įstatymu ir Savivaldybės tarybos patvirtintomis Atliekų tvarkymo taisyklėmis.
. Aprūpinant ar apsirūpinant (individualiai) geriamuoju vandeniu ir tvarkant buitines nuotekas privaloma vadovautis Lietuvos Respublikos geriamojo vandens, Lietuvos Respublikos geriamojo vandens tiekimo ir nuotekų tvarkymo įstatymais, poįstatyminiais aktais (statybos techniniais reglamentais, reglamentais, taisyklėmis, higienos normomis ir kt.).
. Fiziniai ir juridiniai asmenys privalo laikytis Lietuvos Respublikos triukšmo valdymo įstatymo, Savivaldybės tarybos patvirtintų Triukšmo prevencijos Telšių rajono savivaldybės viešosiose vietose taisyklių ir kitų atitinkamų teisės aktų reikalavimų.
. Tvarkant želdinius privaloma vadovautis Lietuvos Respublikos želdynų įstatymu, poįstatyminiais aktais (normatyvais, taisyklėmis ir kt.) ir Savivaldybės tarybos patvirtintomis Telšių rajono savivaldybės želdynų ir želdinių apsaugos taisyklėmis.
. Naminių, laukinių, ūkinės paskirties, dekotaryvinių, laboratorinių (eksperimentinių) gyvūnų laikymo ir priežiūros, higienos bei sanitarijos, beglobių (benamių) gyvūnų gaudymo ir karantinavimo reikalavimai nustatyti Savivaldybės tarybos patvirtintų Gyvūnų auginimo ir laikymo Telšių rajone taisyklėse.
. Fiziniai ir juridiniai asmenys, vykdantys kapinių priežiūrą, tvarkymą, privalo vadovautis Savivaldybės tarybos patvirtintomis Telšių rajono savivaldybės teritorijoje esančių kapinių tvarkymo taisyklėmis.
. Fiziniai ir juridiniai asmenys, norintys vykdyti ar vykdantys prekybą, privalo vadovautis atitinkamais respublikiniais teisės aktais, Savivaldybės tarybos patvirtintais: Didžiųjų prekybos įmonių išdėstymo Telšių mieste specialiuoju planu, Prekybos turgavietėse ir viešose vietose taisyklėmis, Mažmeninės prekybos alkoholiniais gėrimais licencijavimo ir Mažmeninės prekybos tabako gaminiais licencijavimo Telšių rajono savivaldybės teritorijoje tvarkomis.
. Reklamos prižiūrimos ir tvarkomos vadovaujantis Išorinės reklamos įrengimo Telšių rajono savivaldybės teritorijoje taisyklėmis. 
. Organizuojant renginius privaloma vadovautis Telšių rajono savivaldybės tarybos patvirtintomis renginių organizavimo viešojo naudojimo teritorijose taisyklėmis.

. 

. Priskirtose teritorijose asmenys privalo tvarkyti savo sklypą, rūpintis jo estetiniu vaizdu ir prižiūrėti taip, kad nepakenktų tretiesiems asmenims. Priskirtose teritorijose privaloma rinkti šiukšles, valyti sąnašas, šienauti visus žaliuosius plotus (pievas, vejas, kelkraščius, skiriamąsias juostas, griovius ir kitas teritorijas, kuriose auga žolė ar piktžolės) pagal poreikį (per metus ne rečiau 3 kartus: pirmą kartą nušienauti iki gegužės 31 d., antrą kartą iki liepos 15 d. ir trečią kartą iki rugsėjo 1 d.), šienavimo metu nemulčiuotą žolę sugrėbti ir išvežti per 3 dienas po nupjovimo.  Tvarkyti želdinius, sugrėbti arba sušluoti lapus, surinkti nukritusias šakas bei kompostuoti tam skirtose vietose.
Punkto pakeitimai:

. Žiemos sezono metu priskirtose teritorijose asmenys privalo nuo gyvenamųjų namų bei kitų pastatų stogų, lietaus vamzdžių, balkonų valyti ledą, sniegą ir varveklius. Valant nuo gyvenamųjų namų bei pastatų stogų ir balkonų ledą, sniegą ir varveklius, privaloma laikytis darbo saugos reikalavimų, atlikti valymo darbus nesukeliant pavojaus tretiesiems asmenims.
. Jeigu pastatas ar sklypas priklauso keliems asmenims, prižiūrimos teritorijos tvarkymas priklauso visiems proporcingai pagal valdomą pastato ar sklypo dalį. Nesant paskirstymo, atsakomybė tenka visiems asmenims solidariai.
. Jeigu asmenys neturi galimybių tvarkyti priskirtų teritorijų, jie privalo sudaryti sutartį su tas paslaugas teikiančia įmone.
. Prie įmonių, įstaigų, organizacijų pastatų bei nuolatinių ir laikinų prekybos ar paslaugų teikimo vietų šiukšliadėžes pastato asmenys, kuriems šios teritorijos yra priskirtos nustatyta tvarka. Už šiukšliadėžių švarą, plovimą, dezinfekavimą ir tinkamą jų išvaizdą yra atsakingi fiziniai ir juridiniai asmenys, kurių teritorijoje jos pastatytos.
. Asmenys, valdantys statinius nuosavybės teise ar kitais teisėtais pagrindais, privalo atlikti jų techninę priežiūrą, laiku juos remontuoti. Nenaudojami, nebaigti statyti, griūvantys statiniai turi būti aptverti ar kitomis priemonėmis turi būti užtikrinta, kad nebūtų galima į juos patekti ar kaupti juose atliekas. Neremontuotini statiniai nustatyta tvarka turi būti nugriauti.
. Privačių valdų savininkai, daugiabučių namų tvartų savininkai ir ūkininkai, auginantys gyvulius, mėšlą privalo tvarkyti vadovaujantis Lietuvos Respublikos aplinkos ministro ir Lietuvos Respublikos žemės ūkio ministro įsakymu patvirtintais Aplinkosaugos reikalavimais mėšlui tvarkyti, jiems nustojus galioti – pakeitusiais teisės aktais.
. Ant gyvenamųjų namų, visuomeninės paskirties ir pramoninių pastatų fasadų turi būti:
. pritvirtintos standartinių numerių ir gatvių sankryžose gatvių pavadinimų lentelės;
. pritvirtinti laikikliai vėliavoms (jas įrengia pastatų savininkai arba naudotojai).
. Pastatų fasadų spalvos, stogo dangos keičiamos tik suderinus su Savivaldybės administracijos Architektūros skyriumi.
. Visi daugiabučių gyvenamųjų namų butų savininkai, nuomininkai, gyventojai privalo vykdyti daugiabučių namų savininkų bendrijų bei kitų organizacijų, administruojančių ir eksploatuojančių daugiabučius namus, priimtus įstatus ir namo vidaus tvarkos taisykles.
. Asmenims priskirtose teritorijose draudžiama:
. užsiimti bet kokia veikla (įvairių atliekų, maisto produktų kaupimas, buitinių nuotekų išleidimas į aplinką), kuri gali sukelti aplinkos užterštumą ar skatintų parazitų ar graužikų veisimąsi;
. važinėti po želdynus (išskyrus aptarnaujantį transportą, mechanizmus), statyti bei laikyti transporto priemones žaliuosiuose plotuose;
. kabinti ant medžių sūpuokles ir skalbinius, kalti vinimis ar kitaip tvirtinti prie medžių bet kokius įrenginius;
. naudoti prie gatvių esančius žaliuosius plotus daržams;
. deginti lapus, žolę, medžių šakas, statybines, buitines ir kt. atliekas;
. remontuoti transporto priemones, jeigu jas remontuojant teršiama aplinka, skleidžiamas nemalonus kvapas, trukdomas gyventojų poilsis;
. išpilti ne į specialiai tam skirtas talpas kurą, tepalus, kitus techninius skysčius arba palikti netvarkingą transporto priemonę, teršiančią aplinką;
. laikyti įvairią techniką, neeksploatuojamas, techniškai netvarkingas, paliktas be priežiūros transporto priemones ar jų dalis, išskyrus specialiai įrengtose aikštelėse;
. užsiimti neteisėta ūkine ar komercine veikla;
. palikti netvarkomą, apleistą, nešienautą, piktžolėtą nuosavybės teise priklausančią, nuomojamą ar kitaip valdomą žemę;
. patalpas šildyti kūrenant komunalines atliekas ar kenksmingus antrinius produktus išskiriančias medžiagas;
. prie paviršinių (lietaus) nuotekų sistemos jungti buitinių nuotekų tinklus.

. 

. Bendrojo naudojimo teritorijų (pėsčiųjų takų, kelių ir gatvių, stovėjimo aikštelių, autobusų stotelių, tiltų, viadukų, parkų, skverų, kapinių, krantinių, paplūdimių ir kt.) tvarkymą bei priežiūrą ir jų aprūpinimą būtinomis priemonėmis (informaciniais stendais, šiukšliadėžėmis, poilsio suolais, tualetais ir kt.) organizuoja ir koordinuoja Savivaldybės seniūnijos joms priskirtose teritorijose.
. Vykdant bendrojo naudojimo teritorijų priežiūrą ir tvarkymą privaloma:
. vasaros sezono metu:
. rinkti šiukšles, valyti sąnašas, šienauti žaliąsias vejas, tvarkyti želdinius, rudenį sugrėbti arba sušluoti lapus, surinkti nukritusias šakas (buitinės atliekos išvežamos į atliekas tvarkančią įmonę, smulkios organinės sąnašos ir žaliosios atliekos išvežamos į kompostavimo aikštelę);
. gatvių važiuojamosios dalies (1 m nuo šaligatvio) priežiūros darbus organizuoti taip, kad būtų užtikrintas saugus transporto bei pėsčiųjų eismas.
. žiemos sezono metu:
. laiku valyti (kaupti) sniegą, barstyti slydimą mažinančiomis medžiagomis; 
. pasnigus arba apledėjus dangoms, valymo darbus organizuoti taip, kad būtų užtikrintas nepertraukiamas ir saugus transporto eismas bei pėsčiųjų judėjimas;
. privaloma laiku valyti ir/ arba vežti sniegą į tam tikslui skirtas vietas, prieš tai suderinus su atitinkamomis tarnybomis, barstyti smėlį, skaldelę bei sniegą ar ledą tirpdančias priemones ant tiltų, viadukų bei nuo sankryžų ir gatvių, kuriomis važiuoja viešasis transportas, siekiant užtikrinti jo nepertraukiamą eismą, taip pat viešojo transporto stotelėse;
. kaupiant sniegą, turi būti paliktos ne mažesnės kaip 4 metrų įvažos į kiemus;
. prasidėjus plikšalai, ledą pirmiausia reikia šalinti šaligatvių pavojinguose ruožuose, šaligatvių ir takų įkalnėse, nuo laiptų;
. valyti nuo lietaus kanalizacijos šulinių grotelių ledą ir sniegą;
. įkalnes, nuokalnes ir kitus pavojingus ruožus reguliariai barstyti slydimą mažinančiomis medžiagomis.
. po žiemos nutirpus sniegui ir ledui iki balandžio mėn. 15 d. nuvalyti nuo žaliųjų plotų po medžiais patekusį žvyrą, surinkti ir išvežti gatvių priežiūros atliekas ir sąšlavas.
. Valant bendrojo naudojimo teritorijas draudžiama:
. naudoti medžiagas ir įrankius, gadinančius gatvių, šaligatvių asfaltbetonio ir betono dangą, gatvių ženklus bei kitus gatvių priklausinius;
. šluoti sąšlavas į lietaus kanalizacijos bei kitus požeminių inžinerinių tinklų šulinius, pilti į juos paplavas, purvą, pelenus, smėlį, sniegą, mesti ledą ir kitas atliekas;
. laikyti po medžiais ir krūmais barstymui skirtą smėlį, ten kaupti sniegą, ledą, sąšlavas;
. krauti sniegą arčiau kaip 10 m atstumu nuo autobusų stotelių, gatvių sankryžų, arčiau kaip 4 m nuo pėsčiųjų perėjos ženklo pagal eismo kryptį, ant įvairių komunikacijų šulinių, žaliųjų vejų, medžių.
. krauti sniegą arčiau kaip 1 m nuo apšvietimo stulpų, šviesoforų;
. sniegą ir ledą nuo šaligatvių ir pėsčiųjų takų mesti į transporto važiuojamąją kelio dalį; 
Punkto pakeitimai:
Nr. T1-84,
2023-03-30,
paskelbta TAR 2023-04-05, i. k. 2023-06569            

. Telšių mieste vykdant bendrojo naudojimo teritorijų priežiūrą ir tvarkymą privaloma vadovautis Savivaldybės administracijos direktoriaus įsakymu patvirtintu Telšių miesto viešųjų erdvių priežiūros ir valymo darbų tvarkos aprašu.
. Bendrojo naudojimo teritorijose draudžiama:
. sandėliuoti malkas bei kitokią medieną bendrojo naudojimo teritorijose, teršti jas statybinėmis atliekomis, gruntu ar kitokiais teršalais; 

. užsiimti bet kokia veikla (įvairių atliekų, maisto produktų kaupimas), kuri gali sukelti aplinkos užterštumą ar skatintų parazitų ar graužikų veisimąsi;
. laužyti ir gadinti inventorių, įrengimus ir pastatus;
. rašinėti, braižyti, piešti ant pastatų, tvorų ir kitų statinių;
. ardyti arba gadinti kelius, gatves, šaligatvius, dviračių ir pėsčiųjų takus ir želdynus; 
. savavališkai įrengti technines eismo reguliavimo priemones (kelio ženklus, kelių ženklinimą, užtvaras ir kt.) bendrojo naudojimo teritorijose be Savivaldybės nustatyta tvarka išduoto leidimo, kartu su kelio ženklais įrengti papildomą informaciją, kurios įrengimo nenumato Kelių eismo taisyklės ir Kelio ženklų ir šviesoforų naudojimo standartai;
. statyti, įrengti laikinus statinius ar įrenginius neturint nustatyta tvarka suderinto projekto ar statybos leidimo (jeigu jis reikalingas);
. važinėti po želdynus (išskyrus aptarnaujantį transportą, mechanizmus), statyti bei laikyti transporto priemones žaliuosiuose plotuose;
. bendrojo naudojimo teritorijose laužyti ir kirsti medžius, krūmus, jų šakas, lapus bei žiedus, mindžioti gėlynus, skinti bei rauti gėles ir ardyti veją;
. kabinti ant medžių sūpuokles ir skalbinius, kalti vinimis ar kitaip tvirtinti prie medžių bet kokius įrenginius;
. tvirtinti skelbimus ar kitokią informaciją ant medžių, stulpų, pastatų ir statinių bei kitose šiam tikslui nenumatytose vietos;
. sodinti medžius, įrengti gėlynus ir kitus želdinius nesuderinus su Savivaldybės administracijos architektūros skyriumi arba, jeigu išduotas želdinių pertvarkymo leidimas,  su leidime nurodytu asmeniu;
. dėti gėles ir vainikus žmonių žūties vietose gatvėse ir ant šaligatvių;
. naudoti bendrojo naudojimo teritorijose esančius žaliuosius plotus daržams;
. deginti lapus, žolę, medžių šakas, statybines, buitines ir kt. atliekas;
. kūrenti laužus tam nepritaikytose vietose;
. vedant šunis, kates ir kitus gyvūnus (važiuojant, jojant žirgais) ir jiems priteršus, taip pat priteršus namo koridorių, liftą, balkoną, kitas bendrojo naudojimo vietas, transporto priemones, palikti ekskrementus. Gyvūnų savininkai ar atsakingi asmenys privalo nedelsdami surinkti bei išvalyti ekskrementus;
. žaisti sportinius ar kitokius žaidimus, taip pat važinėti riedučiais ir riedlentėmis tam nepritaikytose vietose, važiuoti motorinėmis transporto priemonėmis ir mopedais šaligatviais, pėsčiųjų takais, žaliuosiuose plotuose;
. be Savivaldybės administracijos leidimo prekiauti ar teikti paslaugas viešosiose vietose;
. prašyti išmaldos;
. remontuoti transporto priemones, jeigu jų remonto metu teršiama aplinka, skleidžiamas nemalonus kvapas, trukdomas gyventojų poilsis, plauti transporto priemones ne tam skirtose vietose;
Punkto pakeitimai:
Nr. T1-245,
2013-05-30,
paskelbta TAR 2013-05-30, i. k. 2013-01750            

. išpilti ne į specialiai tam skirtas talpas ne į specialiai tam skirtas talpas kurą, tepalus, kitus techninius skysčius arba palikti netvarkingą transporto priemonę, teršiančią aplinką;
. laikyti įvairią techniką, neeksploatuojamas, techniškai netvarkingas, paliktas be priežiūros transporto priemones ar jų dalis, išskyrus specialiai įrengtose aikštelėse;
. be Savivaldybės administracijos leidimo naudoti civilines pirotechnikos priemones masinio žmonių susibūrimo vietose (renginiuose, autobusų stotelėse, stotyse, turgavietėse ir pan.);
. naudoti civilines pirotechnikos priemones važiuojamosiose kelio dalyse, pėsčiųjų judėjimo zonose;
. mėtyti nuorūkas, popierius, įvairią tarą nuo gėrimų ar kitaip šiukšlinti arba teršti aplinką.
Papildyta punktu:

. 

. Statybos darbus vykdančios organizacijos statybos metu privalo prižiūrėti statybos aikšteles, naudojamus kelius, šalia statybos aikštelių esančias gatves. Transportą reikalinga eksploatuoti taip, kad nebūtų teršiamos gatvės. Statybos darbų vykdymo metu užterštas gatves minėtos organizacijos turi sutvarkyti savo lėšomis. 
. Statybos darbus atliekančios organizacijos, prieš pradėdamos statybos, montavimo, remonto ir priežiūros darbus, susijusius su kasimu, gavusios leidimą šiems darbams atlikti, nuo plotų privalo nuimti augalinį sluoksnį (ne plonesnį kaip 25 cm storio), o baigusios darbus – jį panaudoti žaliesiems plotams sutvarkyti. Jei statybų metu sugadinama greta statybos aikštelių esančių gatvių, šaligatvių, želdynų danga, gėlynai, medžiai ar kitokia įranga, statybinės organizacijos turi juos atstatyti savo lėšomis.
. Želdiniai statybvietėje prižiūrimi vadovaujantis Telšių rajono savivaldybės želdynų ir želdinių apsaugos taisyklėmis.
. Statybos ir (ar) remonto metu susikaupusių statybos ir griovimo atliekų iš statybos ir (ar) remonto vietų į statybinių atliekų perdirbimo aikšteles išvežimą organizuoja darbus vykdantys asmenys. Statybos ir griovimo atliekos tvarkomos vadovaujantis Atliekų tvarkymo taisyklėmis.
. Statybos darbus vykdančios organizacijos statybos metu privalo laikytis Triukšmo prevencijos Telšių rajono savivaldybės viešosiose vietose taisyklių reikalavimų.
. Baigus darbus, statybos vieta turi būti nedelsiant sutvarkyta.

. 

. Apsirūpinimas geriamuoju vandeniu ir buitinių nuotekų tvarkymas galimas sudarius sutartį su viešuoju tiekėju arba individualiai.
. Nevalytų buitinių nuotekų išleidimas į aplinką yra draudžiamas.
. Individualiai tvarkant nuotekas, išvalytų buitinių nuotekų išleidimo vietos derinamos su kaimyninės teritorijos savininku ar valdytoju, norint išleisti į valstybinį vandens telkinį – su Šiaulių regiono aplinkos apsaugos departamento Telšių rajono agentūra. Į valstybei priklausančius melioracijos įrenginius išleisti išvalytas nuotekas draudžiama.
. Paviršinės (lietaus) nuotekos tvarkomos individualiai arba prisijungiant prie sistemos:
. nepažeidžiant trečiųjų asmenų interesų;
. jungiantis prie centralizuotos sistemos – tik gavus normatyvinių statybos techninių reglamentų nustatyta tvarka išduotą leidimą;
. Paviršinės (lietaus) nuotekos Telšių mieste tvarkomos vadovaujantis Telšių miesto paviršinių (lietaus) nuotekų tinklų ir įrenginių sistemos eksploatavimo taisyklėmis. 

. 

. Tvarkant atliekas draudžiama:
. užkasti statybinį laužą ir šiukšles;
. vežti sąšlavas, šiukšles, įvairias atliekas, metalo bei statybinį laužą į laukus, miškus bei kitas ne tam skirtas vietas;
. į buitinių atliekų konteinerius pilti sąšlavas, skystas atliekas, naminių gyvūnų ekskrementus, pavojingas medžiagas;
. į buitinių atliekų konteinerius krauti medžių ir krūmų šakas bei lapus, nupjautą žolę, stambiagabarites atliekas;
. į buitinių nuotekų šulinius versti statybinį bei metalo laužą, šlaką, pelenus; 
. deginti atliekas konteineriuose bei kitose vietose;
. pilti į lietaus ir buitinių nuotekų šulinius vandenį, kuriame yra naftos produktų arba kitokių kenksmingų bei užsidegančių medžiagų;
. sandėliuoti atliekas asmenims priskirtose ir bendrojo naudojimo teritorijose bei gatvėse.

. 

. Paplūdimiai turi būti įrengiami vadovaujantis Lietuvos Respublikos sveikatos apsaugos ministro įsakymu patvirtinta Lietuvos higienos norma HN 92:2007 „Paplūdimiai ir jų maudyklų vandens kokybė“, jai nustojus galioti – pakeitusiais teisės aktais. 
. Paplūdimių sąrašą Telšių rajono savivaldybės teritorijoje tvirtina Savivaldybės taryba.
. Paplūdimio teritorijoje būtina pastatyti viešuosius tualetus.
. Paplūdimio teritorijoje turi būti pastatytos persirengimo kabinos.
. Atliekoms rinkti turi būti pastatytos ar įrengtos šiukšlių dėžės (konteineriai).
. Paplūdimių teritorijose statyti automobilius galima tik tam skirtose vietose, kitose vietose prie vandens telkinių transporto priemonės statomos ne arčiau kaip 25 m.
. Žmonių maudymosi vietose griežtai draudžiama:
. skalbti;
. maudyti gyvūnus.
. Draudžiama teršti atliekomis, kitokiais nešvarumais (statybiniu laužu, automobilių dalimis ir kt.) vandens telkinius bei jų apsaugines zonas.
. Draudžiama vandens telkiniuose ir greta jų plauti transporto priemones.

. 

. Šių taisyklių laikymosi kontrolę pagal kompetenciją vykdo Telšių rajono savivaldybės administracijos darbuotojai, seniūnijų seniūnai, Šiaulių regiono aplinkos apsaugos departamento Telšių rajono agentūros, Telšių rajono policijos komisariato pareigūnai, Telšių visuomenės sveikatos centro, Telšių apskrities valstybinės maisto ir veterinarijos tarnybos ir kitų kontroliuojančių valstybės institucijų pareigūnai.
. Pažeidus Telšių rajono savivaldybės  tvarkymo ir švaros taisykles, asmenims taikomos nuobaudos, numatytos Lietuvos Respublikos administracinių nusižengimų kodekso 366 straipsnyje. 

. Už šių taisyklių pažeidimus tvarkant ir prižiūrint Telšių rajono savivaldybės bendrojo naudojimo teritorijas atsako asmenys, kuriems pagal sutartis su Savivaldybės administracija arba jos pavedimu buvo nustatyta pareiga jas prižiūrėti.
. Administracinė nuobauda neatleidžia asmens nuo prievolės laikytis šių taisyklių ir pašalinti esamą pažeidimą.
. Kiti šiose taisyklėse neišvardinti sanitarijos, higienos, viešosios tvarkos reikalavimai yra taikomi vadovaujantis galiojančiais Lietuvos Respublikos įstatymais ir teisės aktais.
________________________

image2.png




